Col ch' agh vōl per quâter persòuni :
4 ôs bûş ed vidèl,
60 gr. ed butēr,
3 gâmbi ed sèler,
3 cucêr 'd ôli bòun,
1 sigòla mèdia,
1 carôtla,
1 spîgh 'd âj (s' al piêş),
1 cucêr ed pomdôr (s' al piêş),
1/2 bicêr ed vèin biânch sèch
brôd, farèina, sêl e pèiver - còl ch' égh và
Preparasiòun:
mèter in 'na tègia ôli e butēr e fêr gnîr pâs piân pianèin la verdûra tridêda, oséia sigòla, sèler e carôtla. Dôp avèir lighê cun un fîl da cuşèina j ôs bûş, infarinêri, suaqsêri un pô per tōr via la farèina in pió. Salêr impevrêr e fêr indurêr. Vudêr al vèîn e lasêr şvapurêr. Quacêr j ôs bûs cun al brôd e dôp avèir zuntê al pomdôr lasêr cōşer a fōgh moderê. Quând la chêrna la s'é stachêda un pô da l'ôs, a srân bèle côt.
Servîr chêld, dop avèir tôt via al fîl da cuşèina.
Curioşitê:
'na mudéfica de sté risèta l'é un piât ónich che 'na vôlta l'ēra cgnusû dimòndi:
dôp avèir tôt só j ôs bûş, tōr i 2/3 dal cundimèint e pasêrel al şdâs, zuntêregh 250 gr. ed rîş e cōser cun al vudêregh pōch a la vôlta e quând necesâri soquânt mès'c ed brôd, a fîn cutûra, vudê al rîş int al piât ed purtêda e mèter, cme urnamèint, j ôs bûş, che srân stê tgnû in chêld cun al rèst dal cundimèint, dôp avèir tôt via al fîl da cuşèina.
E... bòun aptît!
lmo_Latn pag_Latn kab_Latn ita_Latn bod_Tibt srd_Latn nso_Latn fur_Latn fur_Latn pag_Latn lmo_Latn vec_Latn fur_Latn fur_Latn glg_Latn lmo_Latn fur_Latn yor_Latn